Στο Ευρωμπάσκετ του 2005, στο Βελιγράδι, ο Σπανούλης συμμετέχει για πρώτη φορά στην εν λόγω διοργάνωση. Ο προπονητής τότε Παναγιώτης Γιαννάκης, τον συμπεριέλαβε στην αποστολή, παρ' όλο που πολλοί είχαν αμφισβητήσει την επιλογή του να τον εντάξει στο δυναμικό της εθνικής ομάδας. Με συμπαίκτες όπως ο Νίκος Ζήσης, ο Θεόδωρος Παπαλουκάς, ο Δημήτρης Διαμαντίδης, ο Μιχάλης Κακιούζης (ο οποίος ήταν ο αρχηγός), κατάφεραν να κατακτήσουν το Χρυσό μετάλλιο, κόντρα στη Γερμανία, του σπουδαίου Ντιρκ Νοβίτσκι, με τελικό σκορ 78-62. Στον τελικό αγωνίστηκε μόλις 9 λεπτά πετυχαίνοντας μονάχα 1 πόντο.